د پېښور هايکورټ بنو څانګې د محسن داوړ او علي وزير ضمانتونه پاخه کړه
د ٖٖپېښور هايکورټ بنو څانګې د پښتون ژغورنې غورځنګ (پي ټي اېم) د مخکښ مشرانو او وزيرستان څخه منتخب شوؤ قامي اسمبلۍ غړو محسن داوړ او علي وزير ضمانتونه عدالت پاخه کړي دي.
د پېښور هايکورټ د بنو څانګې تېره مياشت د دوی دواړو ته د يوې مياشتې پورې د خوشي کېدو عارضي ضمانتونه ورکړي وو. داوړ او وزير نن د جمعې په ورځ ياد عدالت ته بيا وړاندې شو او عدالت يې ضمانتونه پاخه کړه. د دواړو وکيل سنګين يوسفزی وي او ای ډیوه سره په خبرو کې د محسن داوړ او علي وزير د ضمانتونو د پخېدو پخلی وکړو او وې ويل چې اوس به د دوی په عدالت کې اورېدنې پېل شي. سنګين زياته کړه د خړ کمر په پېښه کې په دوی دواړو سیاسي مقدمه جوړه شوې او داسې هيڅ خبره پکې نه وه ځکه د دوی دواړو ضمانتونه منظور شو. هغه وويل د دې کېس مهمتیا د دې نه مالومیږي چې په دې مقدمه کې نور کسان هم نومول شوي وو خو د بل يو چا ګرفتاري پکې هم نه ده شوې. په علي وزير او محسن داوړ د روان کال په ۲۶ مې د شمالي وزیرستان په خړ کمر کې په پوځي چيک پوسته د برید او له هغې وروسته په اووم جون د پوځ په يو ګاډي د چاؤدنې په تور کې مقدمې جوړې شوې او بنديوان کړی شوي وو. د پوځ په ګاډي د چاؤدنې په مقدمه کې د بنو د ترهګرۍ د مخنيوي عدالت د دوي ضمانت اول منظور کړی او تېره میاشت په ۱۸م ستمبر د پېښور هايکورټ د بنو څانګې د خړکمر په مقدمه کې د دوي ضمانتونه منظور کړي وو. عدنان بېټنی د پښتونخوا په ډېره اسماعیل خان ښار کې د وي او اې ډیوه خبریال دی. هغه د افغانستان او پاکستان تر منځ د پولې دواړو غاړو خصوصاً له وزیرستانه د نورو مسلو تر څنګ د ترهګرۍ، جنګځپلو کډوالو، بشري حقونو او د دواړو هېوادونو تر منځ پر سیاسي اړیکو او اقتصاد رپوټونه جوړوي. نوموړي د ډېره اسماعیل خان له ګومل پوهنتونه د جرنلزم له زدکړو سره سره د سیاسیاتو ماسټري ډګري هم تر لاسه کړې ده. فضل عزيز په کراچۍ کې د وي او اې ډيوه خبريال دی په سياسي، تعليمي، صحت او کلتور سره په ټولنيزو موضوعاتو وېب، رېډيو او ټيلي ويژن ته رپورټونه جوړوي او په ځانګړو موضوعاتو ليکل هم کوي. د کراچۍ د اردو پوهنتون نه يې د جرنلزم او کراچۍ پوهنتون نه يې د نړيوالو اړيکو د ماسټرۍ ډګريانې ترلاسه کړي دي.